**Referat af møde i IFIL mandag den 23. januar 2023 kl. 17.00 – 19.00 på Rådhuset i Allerslev.**

Fremmødte: Ole Bjørn Hansen, Geert Aagaard Andersen, Jens P. Andersen, Erik Mikkelsen, Lars Hansson, Tina Nicolaisen, Ivan Mott, Inga Søberg Olsen og Lisbet Kristiansen.

Afbud: Tom Thomsen og Klaus Kristiansen.

**Dagsorden:**

1. Godkendelse af dagsorden.
*Godkendt.*
2. Valg af referent.
*Lisbet Kristiansen.*
3. Godkendelse og opfølgning på referat fra møde den 8. december 2022. Vedhæftet.
*Referatet er godkendt.
Opfølgning: projektet vedr. besøg fra Kenya. Der er den 13.12.2022. fremsendt information om besøget, der ikke kunne gennemføres pga. manglende visa. Tages til efterretning.*

*Projektet om besøget på Færøerne. Rapport og regnskab fremsendt og tages ligeledes til efterretning.
Der er udbetalt refusion til begge projekter.*

1. Økonomi v/ Erik Mikkelsen. Vedhæftet.
*IFIL’s budget for 2023 er 123.700 kr. Der er endnu ikke forbrugt midler i år.*
2. Venskabssamarbejde - opfølgning på besøg på Færøerne og møde med spejderne 12. januar. Status på rapport og regnskaber.
*Færøerne: der er afholdt et evalueringsmøde mellem deltagerne i besøget, Lars Hansson og Jakob Hørlyck Kruse (fra administrationen). Der er ønsker om at planlægge et besøg på Færøerne i uge 12, med 12 elever, der sidder i elevråd og 3 lærere fra skoler i Lejre.
Emne: elevdemokrati og demokratisk dannelse.
IFIL ønsker, at omtale af projektet sendes til medierne. Tina følger op.*
*Møde med spejderne vedr. opstart af samarbejde med Polen: tre spejdergrupper var med til mødet. Jens Andersen har fremsendt referat til IFIL, der viser, at der er stor interesse for et samarbejde. Lederne skal afklare med deres grupper og vil derefter vende tilbage. Et af emnerne vil være de to landes historie.
Der vil formodentlig blive planlagt et forprojekt, hvor nogle få spejdere ta’r på besøg i Polen for at drøfte mulighederne fremover.*
3. Ansøgning om støtte til Ungdomsskolens tur til Letland Jvf. [https://lejrekommune-my.sharepoint.com/:b:/g/personal/pero\_lejre\_dk/EZqYdBwga2NLr68A40LLFLAB6DIjX376z3z-hDj3zAKQUw](https://lejrekommune-my.sharepoint.com/%3Ab%3A/g/personal/pero_lejre_dk/EZqYdBwga2NLr68A40LLFLAB6DIjX376z3z-hDj3zAKQUw)
*Det besluttes at ansøgningen imødekommes og der bevilliges 500 kr. pr. elev.
Geert Aa. Andersen giver besked til Ungdomsskolen.*
4. Årsrapport fra IFIL – Vedhæftet.
*Årsrapporten fra formanden er godkendt. Tina bringer den videre til ØU.*
5. Interessetilkendegivelse om tre parts samarbejde med skoler fra Estland og Letland.
*Det drejer sig om en henvendelse fra Talsi, der ønsker at inddrage skole/r fra Lejre i et Nordplus- projekt for de mindste klassetrin.
Ansøgningen er sendt bl.a. til administrationen, som har afvist den pga. manglende ressourcer i skoleverdenen, da der er gang i andre projekter.
IFIL gør administrationen opmærksom på, at det fremover bør være en del af proceduren, at sådanne henvendelser sendes forbi Lars Hansson, der sidder som skolernes repræsentant i IFIL. I respekt for det mangeårige samarbejde mellem Letland og Lejre, bør der gives uddybende svar, der er afstemt med IFIL.
Det er vigtigt, at venskabssamarbejdet fortsat vedligeholdes.
Lars Hansson orienterer administrationen.*
6. Revision af ansøgningsskemaet. <https://www.lejre.dk/politik-og-demokrati/rad-og-naevn/internationalt-forum-i-lejre/sog-stotte-til-ifil/>
*Ansøgningsskemaet er nu justeret, så det er mere brugervenligt. Dog skal EAN-nr. rettes til CVR-nr.*
7. Nyt medlem af IFIL.
*Carsten Møller, der var en af ansøgerne til de fire pladser i IFIL sidste år, er indstillet og skal nu formeldt godkendes i ØU og KB.
STOR tak til Geert Aagaard Andersen for dit engagement og din indsats i IFIL i de sidste 5 år.*
8. Evt.
*Tina finder datoer for IFIL’s møder resten af året og melder det ud til udvalget og reserverer lokaler. OBS! decembermødet afholdes i Osted hallen.*